



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 10 noiembrie 2015
                  Nr. Plx.  677/2015


A V I Z 

asupra propunerii legislative pentru completarea 

Legii serviciului de alimentare cu apă şi canalizare nr. 241/2006 
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru completarea Legii serviciului de alimentare cu apă şi canalizare nr. 241/2006, trimisă cu adresa nr. Plx. 677 din 19 octombrie 2015, înregistrată în cadrul Comisiei juridice, de disciplină şi imunităţi, sub nr.4c-11/1274/2015 din 21.10.2015.
Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.

Senatul a respins propunerea legislativă în şedinţa din data de 14 octombrie 2015. 
Obiectul de reglementare îl constituie completarea Legii nr. 241/2006 în vederea creării cadrului legal care să-i oblige pe cetăţenii care nu se racordează la reţeaua serviciului public de canalizare existent, să facă dovada că nu poluează solul şi pânza freatică. Propunerea introduce sancţiuni pentru nerespectarea acestei obligaţii.

Consiliul Legislativ a avizat favorabil propunerea legislativă, cu observaţii şi propuneri, prin avizul cu nr.679/26.06.2015. 
În şedinţa din data de 3 noiembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive, punctul de vedere al Guvernului şi au avut în vedere avizul  Consiliului Legislativ. 
În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
Prin obiectul său de reglementare, propunerea face parte din categoria legilor ordinare.
            PREŞEDINTE,                               
                                                         SECRETAR,

        Bogdan Liviu CIUCĂ

    
                                           Sorin Constantin STRAGEA
Consilier parlamentar,
 Alina GRIGORESCU

